RESOLUCIÓN do 23 de novembro de 2023, da Dirección Xeral de Inclusión Social, pola que se procede á publicación da Resolución do 22 de novembro de 2023 que finaliza o procedemento da Orde do 6 de setembro de 2023 pola que se establecen as bases que rexerán a concesión de subvencións a entidades locais para programas de emerxencia social e a inclusión social da poboación xitana, inmigrante e outras persoas en risco de exclusión para os anos 2023 a 2025, cofinanciada pola Unión Europea no marco do Programa FSE+ Galicia 2021-2027, e se procede á súa convocatoria (código de procedemento BS623C).
Consellería de Política Social e Xuventude — III. Outras disposicións — 12/12/2023

No Diario Oficial de Galicia número 177, do 18 de setembro de 2023, publícase a Orde do 6 de setembro de 2023 pola que se establecen as bases que rexerán a concesión de subvencións a entidades locais para programas de emerxencia social e a inclusión social da poboación xitana, inmigrante e outras persoas en risco de exclusión, para os anos 2023 a 2025 cofinanciada pola Unión Europea no marco do Programa FSE+ Galicia 2021-2027, e se procede á súa convocatoria (código de procedemento BS623C).
De conformidade co disposto no seu artigo 18, a resolución dos expedientes de axudas corresponde ao director xeral de Inclusión Social, que resolverá por delegación da persoa titular da Consellería de Política Social e Xuventude. A resolución ditada notificáraselles ás entidades interesadas no prazo máximo de cinco meses contados a partir do día seguinte ao da publicación da orde.
Dado que a subvención está cofinanciada polo programa operativo FSE+ Galicia 2021-2027, na resolución de concesión informarase a entidade beneficiaria do cofinanciamento comunitario, con expresión do obxectivo político, prioridade, obxectivo específico, medida e porcentaxe de cofinanciamento. Así mesmo, figurará a identificación da entidade beneficiaria, a contía da subvención e obrigas que lle correspondan, os requisitos específicos relativos aos produtos ou servizos que deben entregarse ou prestarse, o plan de financiamento, o prazo de execución e, se procede, o método que se aplicará para determinar os custos da operación e as condicións de pagamento da axuda, así como os demais requisitos previstos na normativa comunitaria para a selección de operación que debe conter o documento polo que se establecen as condicións da axuda (DECA).
Así mesmo, tamén se informará a entidade beneficiaria de que a aceptación da subvención podería implicar a súa aparición na lista de operacións que se publique nos termos establecidos no artigo 49.3 do Regulamento (UE) 2021/1060 do Parlamento Europeo e do Consello, do 24 de xuño de 2021, polo que se establecen as disposicións comúns relativas ao Fondo Europeo de Desenvolvemento Rexional, ao Fondo Social Europeo Plus, ao Fondo de Cohesión, ao Fondo de Transición Xusta e ao Fondo Europeo Marítimo, de Pesca y de Acuicultura. Así como as normas financeiras para os ditos fondos e para o Fondo de Asilo, Migración e Integración, o Fondo de Seguridade Interior e o Instrumento de Apoio Financeiro á Xestión de Fronteiras e a Política de Visados.
No artigo 22 da convocatoria establécese que os actos administrativos e a correspondente resolución ditada no procedemento para a concesión de subvencións se publicarán no Diario Oficial de Galicia, de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas. Esta publicación producirá os efectos de notificación.
Tras a presentación de solicitudes e a instrución do procedemento, o 22 de novembro de 2023, o órgano competente emite a resolución de concesión.
Polo exposto,
Primeiro. Ordenar a publicación no Diario Oficial de Galicia do contido íntegro da Resolución do 22 de novembro de 2023, ditada no procedemento BS623C de concesión de axudas ás entidades locais para programas de emerxencia social e inclusión social da poboación xitana, inmigrante e outras persoas en risco de exclusión social, que se xunta no anexo.
Segundo. A resolución expresa ou presunta que se dite ao abeiro desta orde poñerá fin á vía administrativa e contra ela poderá interpoñerse, se é o caso, recurso potestativo de reposición no prazo dun mes, contado a partir da notificación da resolución expresa, ou en calquera momento a partir do día seguinte a aquel en que se produza o acto presunto, ante o mesmo órgano que as ditou, de acordo co previsto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo ante a orde xurisdicional competente, de conformidade co establecido no artigo 46 da Lei 29/1998, do 13 de xullo, reguladora da xurisdición contencioso-administrativa, no prazo de dous meses, contados desde a súa notificación, se o acto é expreso, ou seis meses a partir do día seguinte a que se produza o acto presunto, e sen prexuízo de que os interesados poidan exercer calquera outro que coiden oportuno.
Santiago de Compostela, 23 de novembro de 2023
Convocatoria: Orde do 6 de setembro de 2023 pola que se establecen as bases que rexerán a concesión de subvencións a entidades locais para programas de emerxencia social e inclusión social da poboación xitana, inmigrante e outras persoas en risco de exclusión social para os anos 2023 a 2025, cofinanciadas pola Unión Europea no marco dos programas operativos FSE + Galicia 2021-2027, e se procede á súa convocatoria.
Código de procedemento: BS623C 2023.
Forma de inicio: solicitude do interesado.
Procedemento: resolución da subvención solicitada de programas.
Antecedentes:
1. A Subdirección Xeral de Prestacións e Programas de Inclusión unha vez consultada a base de datos do Rexistro de Entidades Prestadoras de Servizos Sociais dependente da Subdirección Xeral de Autorización e Inspección de Servizos Sociais, comprobou que as entidades cumprían os requisitos establecidos na orde de convocatoria.
2. A Subdirección Xeral de Prestacións e Programas de Inclusión constata o cumprimento por parte das entidades dos requisitos establecidos para acceder ás subvencións.
3. Conforme os artigos 1 e 16 da orde reguladora da convocatoria, a determinación das concesións realízase mediante o procedemento de concorrencia competitiva, e as solicitudes serán valoradas e puntuadas pola Comisión de Valoración prevista no artigo 15. Deste xeito, o pasado 17 de novembro, a presidenta da Comisión elevou informe de valoración do conxunto de todas as solicitudes seguindo o procedemento establecido e a ponderación dos criterios de concesión establecidos nos artigos 16 e 17 da orde.
3. Unha vez fiscalizado o gasto en conformidade pola Intervención Delegada, o director xeral de Inclusión Social, en virtude do artigo 18 e disposición derradeira primeira,
Por todo o anterior,
Primeiro. A concesión de subvencións ás entidades locais por tipoloxías de programas que figuran como anexo I a esta resolución e a denegación e desestimación que figuran no anexo II.
Segundo. As contías adxudicadas serán cofinanciadas polo Fondo Social Europeo Plus (FSE+), nunha porcentaxe do 60 %, a través do Programa FSE+ Galicia 2021-2027 e, en particular, dentro do obxectivo político 4 «Unha Europa máis social e inclusiva mediante a aplicación do piar europeo de dereitos sociais»; prioridade 2 «Inclusión social e loita contra a pobreza»; obxectivos específicos ESO4.8 «Fomentar a inclusión activa ao obxecto de promover a igualdade de oportunidades, a non discriminación e a participación activa, e mellorar a empregabilidade, en particular para os colectivos desfavorecidos», ESO4.9 «Promover a integración socioeconómica dos nacionais de terceiros países, incluídos os inmigrantes», ESO 4.10 «Promover a integración socioeconómica das comunidades marxinadas, como os xitanos».
Terceiro. O método utilizado para a estimación dos custos será, para aquelas axudas cofinanciadas con Fondo Social Europeo Plus (FSE+) e as correspondes as tipoloxías 4.1b.1 é o de custos simplificados.
Cuarto. A aceptación da axuda implica a aceptación da inclusión das entidades beneficiarias na lista de operacións que se publicará no portal da Dirección Xeral de Fondos Comunitarios do Ministerio de Facenda, co contido previsto no número 1 do anexo XII e no artigo 115.2 do Regulamento (UE) 1303/2013 do Parlamento Europeo e do Consello, do 17 de decembro de 2013, así como na Base de datos nacional de subvencións (BDNS).
Así mesmo, as entidades beneficiarias deben observar as obrigas do artigo 24 das bases da convocatoria.
Quinto. A recepción deste documento implica aceptar a obriga de aplicar medidas antifraude eficaces e proporcionadas no seu ámbito de xestión e cumprir a normativa comunitaria, estatal e autonómica de aplicación, en particular, a normativa en materia de subvencións (RDC artigo 125.4.c). A detección de feitos que puidesen ser constitutivos de fraude ou irregularidade en relación con proxectos ou operacións financiados total ou parcialmente con cargo a fondos procedentes da Unión Europea, no marco da presente convocatoria, poderá pór os citados feitos en coñecemento do Servicio Nacional de Coordinación Antifraude da Intervención Xeral da Administración do Estado, por medios electrónicos a través da canle habilitada para o efecto http://www.conselleriadefacenda.es/areas-tematicas/planificacion-e-fondos/periodo-comunitario-2014-2020/medidas-antifraude/snca-olaf
Sexto. Dispón de dez (10) días para comunicar a súa aceptación. No caso de non comunicación, entenderase tacitamente aceptada en todas as súas condicións.
Sétimo. O pagamento das axudas farase unha vez xustificada cada anualidade nos prazos e forma previstos nos artigos 25 e 26 da orde de convocatoria.
As entidades beneficiarias deberán xustificar cada anualidade de maneira independente:
O primeiro período comprende as actuacións realizadas entre o 1.5.2023 e o 30.11.2023, ambos os incluídos, e a xustificación presentarase con data límite do 5.12.2023.
A segunda anualidade comprende as actuacións realizadas entre o 1.12.2023 e o 30.11.2024, ambos incluídos, e a xustificación presentarase con data límite do 5.12.2024.
A terceira anualidade comprende as actuacións realizadas entre o 1.12.2024 e o 30.4.2025, e a xustificación presentarase con data límite do 15.5.2025.
Oitavo. Cando o importe da axuda sexa inferior ao solicitado, de conformidade co previsto no artigo 25 da Lei 9/2007, do 13 de xuño, de subvencións de Galicia, e 19 da orde reguladora da convocatoria, poderase instar a entidade beneficiaria a que, nun prazo de dez (10) días, reformule a solicitude para axustar os compromisos e as condicións á subvención proposta e/o formule as alegacións que considere pertinentes. En calquera caso, a reformulación de solicitudes deberá respectar o obxecto, as condicións e a finalidade da subvención, así como os criterios de valoración establecidos e que deron lugar ao seu outorgamento. Así mesmo, a dita reformulación non poderá comprometer a viabilidade do programa, polo que se deberán manter os gastos necesarios para o seu correcto desenvolvemento.
Noveno. En xeral, as axudas concedidas condicionaranse ao cumprimento das obrigas establecidas na orde polo que deberá:
a) Executar e acreditar a realización da actuación que fundamenta a concesión da subvención e o cumprimento dos requisitos e das condicións desta ante o órgano concédente. En todo caso as actuacións se prestarán de acordo co establecido na Carteira de Servizos Sociais de Inclusión definida no Decreto 61/2016, do 11 de febreiro, en todos os aspectos que sexan de aplicación.
b) Manter un sistema de contabilidade separado ou un código contable adecuado en relación con todas as transaccións relacionadas cos gastos subvencionados.
c) En todo caso deberán manter unha pista de auditoría suficiente, dispoñer dos libros contables, rexistros dilixenciados e demais documentos debidamente auditados nos termos exixidos pola lexislación mercantil e sectorial aplicable ao beneficiario en cada caso, e manter de forma separada na contabilidade os ingresos da axuda percibida e conservar toda a documentación relativa á subvención durante, polo menos, un período de cinco anos, a partir do 31 de decembro do ano en que a Autoridade de Xestión ou, de ser o caso, o organismo intermedio do Programa FSE+ Galicia 2021-2027 efectúe o último pagamento ao beneficiario.
d) Os beneficiarios comprométense a asumir a responsabilidade de adoptar as medidas necesarias para facer chegar ao público información sobre as operacións financiadas. Deberá darse cumprimento á obriga de dar adecuada publicidade do carácter público do financiamento en todas as actuacións que deriven da execución do programa, que se establezan en aplicación dos artigos 74 e 81 do Regulamento (UE) 2021/1060 do Parlamento Europeo e do Consello, do 24 de xuño de 2021, polo que se establecen as disposicións común relativas ao Fondo Europeo de Desenvolvemento Rexional, ao Fondo Social Europeo Plus, ao Fondo de Cohesión, ao Fondo de Transición Xusta e ao Fondo Europeo Marítimo, de Pesca e de Acuicultura. Así, en todo tipo de publicidade e información relativos ás actuacións subvencionadas, terá que constar a condición de subvencionadas pola Consellería de Política Social e Xuventude e pola Unión Europea no marco do Programa FSE+ Galicia 2021-2027. En particular, en todas as medidas de información e comunicación que leve a cabo, o beneficiario deberá recoñecer o apoio recibido dos fondos ao proxecto e deberá figurar o emblema da Unión Europea e a referencia ao Fondo Social Europeo. Durante a realización do proxecto informarase do apoio dos fondos a través dun cartel dun tamaño mínimo A3 nun lugar destacado e visible. Tamén se informará na páxina web, no caso de dispoñer dela, sobre a actuación e a axuda financeira recibida da Unión Europea e sobre os obxectivos e resultados da operación financiada. Na páxina web da Consellería de Política Social e Xuventude estará dispoñible a información, os emblemas da Unión Europea e do órgano concedente, así como un modelo coas características do cartel, emblemas e contido de obrigada inclusión.
e) Informar, de ser o caso, as persoas destinatarias de que as actuacións en que participan están financiadas pola Xunta de Galicia (Consellería de Política Social e Xuventude) pola Unión Europea no marco do Programa FSE+ Galicia 2021-2027; deberán figurar os emblemas correspondentes como mínimo nos partes de asistencia/participación, enquisas de avaliación ou certificados de asistencia.
f) Adecuar a metodoloxía das actuacións, así como a de recollida e proceso de datos de seguimento e acreditación da realización da actividade de persoas beneficiadas ás fórmulas que, de ser o caso, propoña a Consellería de Política Social e Xuventude e, se así é requirido, incorporarse como usuarias da aplicación informática deseñada e implantada para a xestión da Estratexia de inclusión social de Galicia 2014-2020. En particular, deberán adecuar a metodoloxía de recollida e proceso de datos de seguimento e de acreditación da realización da actividade de persoas beneficiarias ás fórmulas requiridas a través da aplicación Participa 1420, realizando as actuacións precisas para recoller a información suficiente relativa ao desenvolvemento das actuacións que permita dar cumprimento aos requisitos de información a través de indicadores de realización e de resultados aos cales fai referencia o artigo 17 do Regulamento (UE) 2021/1057 do Parlamento Europeo e do Consello, do 24 de xuño de 2021. Neste senso, na súa cobertura deberá respectarse o principio de integridade dos datos.
g) Con respecto ás persoas participantes recadará información sobre os indicadores de realización e de resultados. Para a acreditación deste extremo, a entidade deberá recadar e custodiar unha declaración das persoas participantes ou outra documentación análoga que lle permita responsabilizarse da súa declaración conxunta ante a Dirección Xeral de Inclusión Social. Esta mesma obriga contraerase cos servizos sociais comunitarios de referencia da persoa participante, cando sexa solicitado para o seguimento da súa intervención social. Estes indicadores deberá cubrilos e telos á disposición da Consellería de Política Social e Xuventude cando sexan requiridos.
Para dar cumprimento a estes requisitos de información, as entidades beneficiarias deberán introducir os datos do perfil cos indicadores de produtividade e de resultado das persoas participantes na aplicación Participa 1420. Así mesmo, as entidades beneficiarias deberán custodiar a ficha individualizada de seguimento e os cuestionarios de indicadores de cada unha das persoas participantes, asinada pola participante, segundo os modelos dispoñibles na aplicación Participa 1420.
h) Comunicar as variacións das datas de inicio e remate das actuacións previstas na solicitude, así como os informes e demais documentación que reclamen os órganos competentes da Consellería de Política Social e Xuventude, en especial, os relativos á subministración de información nos termos establecidos no artigo 4 da Lei 1/2016, do 18 de xaneiro, de transparencia e bo goberno, toda a información necesaria para o cumprimento por aquela das obrigas previstas no título I da citada lei, e certificado en que se indique o número estimado da poboación beneficiada para a actuación no período subvencionado pola orde de convocatoria.
i) Controlar a asistencia ás accións formativas e expedir certificado de finalización da acción formativa para os participantes que teñan asistido como mínimo ao 60 % do total das súas horas.
j) Solicitar, de ser o caso, á Dirección Xeral de Inclusión Social a autorización das modificacións que afecten as actuacións subvencionadas cunha antelación de cinco días respecto á data en que se produzan. A autorización considerase outorgada tacitamente unha vez transcorrido o prazo de quince días desde que se recibiu a solicitude.
k) Remitir no prazo de dez (10) días os informes e demais documentación que reclamen os órganos competentes da Consellería de Política Social e Xuventude.
l) Someterse ás actuacións de comprobación e control que poidan realizar os órganos competentes, tanto autonómicos como estatais ou comunitarios, e facilitar toda a información requirida pola Dirección Xeral de Inclusión Social e polos órganos verificadores que se establezan en aplicación dos artigos 72, 73 e 74 do Regulamento (UE) núm. 1303/2013 do Parlamento Europeo e do Consello, do 17 de decembro de 2013, así como pola Intervención Xeral da Comunidade Autónoma, o Tribunal de Contas, o Consello de Contas, e outros órganos de control impostos pola normativa comunitaria no exercicio das súas funcións de fiscalización e control.
m) En particular, a entidade beneficiaria quedará sometida ás verificacións que poidan realizar os organismos implicados na xestión e seguimento do FSE, que incluirán as oportunas visitas sobre o terreo.
n) Entre a información e a documentación que debe conservarse incluiranse os contratos laborais e os mercantís se se trata de persoal externo; información da situación de alta na Seguridade Social das persoas traballadoras adscritas, das horas dedicadas polos traballadores a cada unha das prestacións e do lugar de impartición. Ademais, deberase conservar a documentación relativa ao control horario, ás verificacións de asistencia e aquela de que dispoñan nos casos en que a titulación exixida poida ser suplida por coñecementos adquiridos no desempeño da súa profesión e complementados con formación específica.
o) Contratar un seguro para o alumnado ou participantes nas actuacións que cubra os riscos que poidan ter durante o desenvolvemento das actividades e os dos desprazamentos para a asistencia a elas.
p) Proceder ao reintegro dos fondos percibidos, total ou parcialmente, no suposto de incumprimento das condicións establecidas para a súa concesión ou nos supostos previstos no título II da Lei 9/2007, do 13 de xuño.
q) Todas aquelas obrigas e requisitos que se desprendan do articulado desta orde e dos artigos 10 e 11 da Lei 9/2007, do 13 de xuño, e da súa normativa de desenvolvemento.
Décimo. Os servizos da Consellería de Política Social e Xuventude poderán efectuar as comprobacións que consideren oportunas en canto ao cumprimento dos requisitos exixidos pola Lei 13/2008, do 3 de decembro, dos servizos sociais de Galicia, e pola súa normativa de desenvolvemento.
Décimo primeiro. No que respecta ás obrigas previstas na alínea d) de comunicar e informar os cidadáns de que as actuacións foron subvencionadas pola Unión Europea no marco do Programa FSE+ Galicia 2021-2027, para xustificar o cumprimento dos indicadores de comunicación previstos no programa operativo, a Dirección Xeral de Inclusión Social solicitará proba documental do cumprimento desta obriga, que deberá ser facilitada no prazo de dez (10) días. O incumprimento desta obriga ou non proporcionar a proba documental nos prazos exixidos poderá supoñer unha minoración da contía total da axuda na forma prevista no artigo 28 da orde reguladora da convocatoria.
A resolución expresa ou presunta que se dite ao abeiro desta orde poñerá fin á vía administrativa e contra ela poderá interpoñerse, se é o caso, recurso potestativo de reposición no prazo dun mes, contado a partir da notificación da resolución expresa, ou en calquera momento a partir do día seguinte a aquel en que se produza o acto presunto, ante o mesmo órgano que as ditou, de acordo co previsto nos artigos 123 e 124 da Lei 39/2015, do 1 de outubro, ou ben directamente recurso contencioso-administrativo ante a orde xurisdicional competente, de conformidade co establecido no artigo 46 da Lei 29/1998, do 13 de xullo, no prazo de dous meses, contados desde a súa notificación, se o acto é expreso, ou seis meses a partir do día seguinte a que se produza o acto presunto, e sen prexuízo de que os interesados poidan exercer calquera outro que coiden oportuno.
Santiago de Compostela, 22 de novembro de 2023. A Conselleira de Política Social e Xuventude. P.D. (Artigo 18.1 da Orde do 6 de setembro de 2023; Diario Oficial de Galicia núm. 177, do 18 de setembro. Arturo Parrado Puente, director xeral de Inclusión Social.
a) Programas dirixidos a persoas en situación ou risco de exclusión.
b) Programas dirixidos a persoas sen fogar.
c) Programas dirixidos á inclusión social da poboación xitana.
d) Programas complementarios de educación e apoio familiar dirixidos á inclusión social dos menores a cargo.
e) Programas dirixidos á poboación inmigrante.
Primeiro. Denegar as seguintes actuacións por non acadar puntuación suficiente:
• Ano 2024.
– Programas complementarios de educación e apoio familiar dirixidos á inclusión social dos menores a cargo.
– Poboación xitana.
– Poboación inmigrante.
• Ano 2025.
– Programas complementarios de educación e apoio familiar dirixidos á inclusión social dos menores a cargo.
– Programas dirixidos á poboación xitana.
– Poboación inmigrante.
Segundo. Denegar as solicitudes de subvención das seguintes actuacións polas razóns indicadas:
Terceiro. A aceptación da desistencia da seguinte actuación: